La fotògrafa Cindy Resnizky presenta la seua visió particular d’Israel en la Casa de Cultura
2025-07-24

La Sala d’Exposicions de la Casa de Cultura continua tenint la Fotografia, amb majúscules, com a principal disciplina plàstica en aquests primers mesos de 2016. Després d’haver acollit els projectes dels alumnes de Creació de Projectes Fotogràfics del Centre de Formació Les Sitges i les creacions dels alumnes de l’Escola d’Art i Superior de Disseny de València, la Sala d’Exposicions acollirà “Mi Israel”, una nova col·lecció fotogràfica que presenta Cindy Resnizky. L’exposició s’inaugurarà el 22 de febrer, a les 19 h i es podrà visitar fins al 4 de març.

Nascuda a Buenos Aires, Cindy Resnizki és professora d’Educació Primària, escriptora i fotògrafa. Des de fa anys, Cindy resideix a Nahariya, una ciutat situada en el Districte Nord d’Israel. Per introduir la col·lecció d’imatges que presentarà en la Casa de Cultura de Burjassot, Cindy cita un fragment del poema Las dos linternas del poeta espanyol Ramón de Campoamor quan diu ” Nada es verdad ni es mentira, todo es según el color del cristal con que se mira “. Per aquest motiu, el senzill títol de l’exposició, “MiIsarel”, deixa clares les intencions de l’artista, oferir la seua particular visió de la terra on habita, amb els seus llocs especials, les seues ciutats, les seues gents i els seus retalls de vida quotidiana, immortalitzats per l’objectiu d’una càmera fotogràfica.